Steppen

Steppen (Степь - «Step»)  er en lang novelle/kortroman som Anton Tsjekhov fikk publisert i det velrenommerte litterære tidsskriftet Severny Vestnik («den nordlige budbringer»)  nr 3, mars 1888.Dictionnaire Tchekhov, side 268, Françoise Darnal-Lesné, Édition L'Harmattan, 2010, 

Våren 1887 var Tsjekhov overarbeidet og syk, og foretok en reise for å besøke slektninger i Azov-regionen der han vokste opp. Han lot seg inspirere av naturen på steppen,«There is a scent of the steppe and one hears the birds sing. I see my old friends the ravens flying over the steppe.» Brev til søsteren Maria, 2 april 1887. Letters of Anton Chekhov. og reisen ga temaer til flere nye fortellinger, hvorav Steppen er den viktigste. Med sine storslåtte landskapsbeskrivelser regnes dette som Tsjekhovs første poetiske mesterverk, han selv vurderte det som sitt fremste verk så langt.Kjetsaa: Tsjekhov s. 66-67 Fortellingen representerer et langt sprang framover i Tsjekhovs novellekunst og er blitt kalt «en ordbok over Tsjekhovs poesi, en liste over de litterære virkemidlene Tsjekhov skulle ta i bruk i sine modne verk.»Michael Finke skriver at Steppen er «a sort of dictionary of Chekhov's poetics, a kind of sample case of the concealed literary weapons Chekhov would deploy in his work to come.»Malcolm, 147.

 Resyme 
Ti år gamle og farløse Igor er på tur i karjol sammen med onkelen, kjøpmannen Ivan Kousmitsjov og presten Christopher Sirejskij. Ute på det vidstrakte steppelandskapet oppdager Igor naturen, de gjestfrie menneskene som bebor den og deres fortellinger. Spent ankommer han byen, bare for å oppdage at moren har sendt ham dit på skole. Onkelen og presten reiser og Igor er alene, «han sank hjelpeløst ned på den lille benken, og  med bitre tårer hilste han det nye, ukjente livet som lå foran ham. Hvordan ville det livet bli?»

 Referanser  


 Litteratur 

 Malcolm, Janet, Reading Chekhov, a Critical Journey, Granta Publications, 2004 edition, ISBN 978-1-86207-635-8

Kategori:Verk av Anton Tsjekhov